มาเลย์เตือนโลกต้องทบทวนต้านก่อการร้าย
กรุงเทพฯ- 9 เม.ย.48ก่อนสิ้นสุดการเดินทางเยือนออสเตรเลีย นายอับดุลลาห์ อาหมัด บาดาวี นายกรัฐมนตรีมาเลเซีย เรียกร้องให้โลกทบทวนมาตรการต่อต้านการก่อการร้าย ผู้นำมาเลเซียระบุว่า หากสามารถขจัดความยากจน ความโกรธแค้น และความไม่พอใจในชุมชนชาวมุสลิม ขบวนการอิสลามหัวรุนแรงจะอ่อนแอลงไปเอง โดยยกตัวอย่างมาเลเซียซึ่งประสพผลสำเร็จในการแก้ปัญหา โดยยกระดับความเป็นอยู่ของชุมชนมุสลิมในเขตชนบท พร้อมกับชี้ด้วยว่า การแก้ปมที่เป็นชนวนให้เกิดความโกรธแค้นและความไม่พอใจเท่านั้น จึงจะสลายกำลังของกลุ่มมุสลิมหัวรุนแรงได้ นายอับดุลลาห์ ซึ่งเดินทางไปเจรจาการค้ากับนายจอห์น โฮ เวิร์ด นายกรัฐมนตรี ออสเตรเลีย กล่าวว่า ปัจจุบันกลุ่มประเทศอิสลามต่างเปิดกว้างมากขึ้นแล้ว ควรที่โลกตะวันตกจะต้องขจัดอคติที่มีต่ออิสลาม และทบทวนนโยบายต่างประเทศของตนเสียใหม่ สำหรับการเจรจาครั้งนี้ ผู้นำทั้งสองประเทศยังไม่สามารถหาข้อยุติเรื่องแนวทางรับมือการก่อการร้ายในเอเชียตะวันออกเฉียงใต้ได้ ทั้งนี้ นายอับดุลลาห์เคยวิจารณ์นโยบายการต่างประเทศของออสเตรเลียว่า เดินตามสหรัฐมากเกินไป 
กรุงเทพฯ- 9 เม.ย.48 ก่อนสิ้นสุดการเดินทางเยือนออสเตรเลีย นายอับดุลลาห์ อาหมัด บาดาวี นายกรัฐมนตรีมาเลเซีย เรียกร้องให้โลกทบทวนมาตรการต่อต้านการก่อการร้าย ผู้นำมาเลเซียระบุว่า หากสามารถขจัดความยากจน